CELEX: 32021R1696
Language: hr
Date: 2021-09-21 00:00:00
Title: Uredba Vijeća (EU) 2021/1696 od 21. rujna 2021. o proširenju primjene Uredbe (EU) 2021/840 Europskog parlamenta i Vijeća o uspostavi programa razmjene, pomoći i osposobljavanja za zaštitu eura od krivotvorenja za razdoblje 2021.–2027. (program „Periklo IV”) na države članice nesudionice

23.9.2021   
               
               
                  HR
               
               
                  Službeni list Europske unije
               
               
                  L 336/1
               
            
         UREDBA VIJEĆA (EU) 2021/1696
         od 21. rujna 2021.
         o proširenju primjene Uredbe (EU) 2021/840 Europskog parlamenta i Vijeća o uspostavi programa razmjene, pomoći i osposobljavanja za zaštitu eura od krivotvorenja za razdoblje 2021.–2027. (program „Periklo IV”) na države članice nesudionice
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 352.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir suglasnost Europskog parlamenta (1),
         u skladu s posebnim zakonodavnim postupkom,
         budući da:
         
                     (1)
                  
                  
                     Uredbom (EU) 2021/840 Europskog parlamenta i Vijeća (2) uspostavlja se program razmjene, pomoći i osposobljavanja za zaštitu eura od krivotvorenja („program Periklo IV”) koji se primjenjuje u državama članicama u skladu s Ugovorima. Člankom 139. Ugovora o funkcioniranju Europske unije predviđeno je da se mjere iz njegova članka 133. kojima se uređuje uporaba eura ne primjenjuju na države članice s odstupanjem.
                  
               
                     (2)
                  
                  
                     Razmjena informacija i osoblja te mjere pomoći i osposobljavanja koje se provode u okviru programa Periklo IV trebali bi, međutim, biti jedinstveni u cijeloj Uniji. Stoga bi trebalo poduzeti potrebne mjere kako bi se osigurala jednaka razina zaštite eura u državama članicama čija službena valuta nije euro.
                  
               
                     (3)
                  
                  
                     Kako bi se osigurao kontinuitet pružanja potpore u relevantnom području politike i omogućilo da provedba programa Periklo IV započne od početka višegodišnjeg financijskog okvira za razdoblje 2021.–2027., ova bi Uredba trebala hitno stupiti na snagu i trebala bi se primjenjivati, s retroaktivnim učinkom, od 1. siječnja 2021.,
                  
               DONIJELO JE OVU UREDBU:
         
            Članak 1.
            Primjena Uredbe (EU) 2021/840 proširuje se na države članice koje nisu države članice sudionice, kako su definirane u članku 1. točki (a) Uredbe Vijeća (EZ) br. 974/98 (3).
            Subjekti iz država članica koje nisu države članice sudionice smatraju se prihvatljivima za financiranje ako su oni nadležna tijela u smislu članka 9. Uredbe (EU) 2021/840.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. rujna 2021.
            
               
                  Za Vijeće
               
               
                  Predsjednik
               
               G. DOVŽAN
            
         
         
            (1)  Suglasnost od 18. svibnja 2021. (još nije objavljena u Službenom listu).
         
            (2)  Uredba (EU) 2021/840 Europskog parlamenta i Vijeća od 20. svibnja 2021. o uspostavi Programa razmjene, pomoći i osposobljavanja za zaštitu eura od krivotvorenja za razdoblje 2021.–2027. (program „Periklo IV”) i stavljanju izvan snage Uredbe (EU) br. 331/2014 (SL L 186, 27.5.2021., str. 1.).
         
            (3)  Uredba Vijeća (EZ) br. 974/98 od 3. svibnja 1998. o uvođenju eura (SL L 139, 11.5.1998., str. 1.).